**“Судьянын кызмат ордуна дайындоого тоскоолдук кылуучу оорулардын Тизмегин бекитүү жөнүндө”**

**Кыргыз Республикасынын Министрлер Кабинетинин**

**токтомунун долбооруна**

**НЕГИЗДЕМЕ-МААЛЫМКАТ**

1. **Максат жана милдет**

Ушул Кыргыз Республикасынын Министрлер Кабинетинин токтомунун долбоору Кыргыз Республикасынын “Кыргыз Республикасынын судьяларынын статусу жөнүндө” конституциялык Мыйзамынын 23-беренесин ишке ашыруу үчүн иштелип чыкты.

Сунушталган долбоор менен судьянын кызмат ордуна дайындоого тоскоолдук кылуучу оорулардын тизмегинин аныктоо боюнча суроону жөнгө салуу сунушталат.

**2. Баяндоочу бөлүк**

Кыргыз Республикасынын Конституциясынын 96-беренесинин 5-бөлүгүнө ылайык жергиликтүү соттордун судьяларынын кызмат ордуна талапкерлерди тандоону Кыргыз Республикасынын Сот адилеттиги иштери боюнча кеңеш конституциялык Мыйзамда аныкталган тартипте жүзөгө ашырат.

“Кыргыз Республикасынын судьяларынын статусу жөнүндө” Кыргыз Республикасынын конституциялык Мыйзамынын 23-беренесине ылайык, жергиликтүү соттун судьясынын талапкерлигине судьянын кызмат ордуна дайындоого тоскоолдук кылуучу оорулардын жоктугун көрсөтүү менен конкурска катышаар алдындагы 6 ай ичинде берилген ден соолугунун абалы жөнүндөгү медициналык корутунду талап кылынат.

Жогорку квалификациялуу соттук кадрларсыз мыйзамдуу жана адилет сот адилеттигин ишке ашыруу мүмкүн эмес, ошондуктан судьялык кызматка талапкерлер, эгерде алардын ден соолугунун абалы белгиленген талаптарга жооп бербесе, жогоруда көрсөтүлгөн конкурска катышууга жол берилбейт.

Бирок, Кыргыз Республикасында, мисалы, КМШнын айрым мамлекеттери: Россия Федерациясы, Казакстан Республикасы, Өзбекстан Республикасы сыяктуу мамлекеттеринен айырмаланып, судьялык кызматка дайындалууга тоскоол болгон оорулардын тиешелүү тизмеги бекитилген эмес. Ошол эле учурда сот бийлигинин ээлери катары судьяларга жогоруда көрсөтүлгөн чектөөлөрдү кеңейтүү өзгөчө мааниге ээ.

Ошентип, аталган конституциялык Мыйзамдын 5-беренесине ылайык, судьянын статусу анын ээсинин инсандыгына, квалификациясына жана жүрүм-турумуна бийик стандарттарды коюу менен аны алууга жана токтотууга жогорулатылган талаптар менен аныкталат.

Киргизилген Кыргыз Республикасынын Министрлер Кабинетинин токтомунун долбоору менен Кыргыз Республикасынын саламаттыкты сактоо Министрлигинин медицинанын ар кандай тармактарындагы штаттан тышкаркы башкы адистер тарабынан иштелип чыккан оорулардын тизмегин бекитүү сунушталат.

Иштелип чыккан оорулардын тизмеги оорулардын эл аралык классификациясына негизделген, ал саламаттыкты сактоо системасында алдыңкы эл аралык таанылган статистикалык жана классификациялык негиз катары колдонулган расмий документ болуп саналат.

Оорулардын эл аралык классификациясы Бүткүл дүйнөлүк саламаттыкты сактоо уюмунун жетекчилиги астында 10 (он) жылда бир каралып турат жана методологиялык ыкмалардын бирдиктүүлүгүн жана материалдардын эл аралык салыштырылышын камсыз кылган ченемдик документ болуп саналат. Бул долбоорду иштеп чыгууда оорулардын классификациясынын акыркы каралышы колдонулган.

Сунуш кылынган долбоорду жактыруу сот адилеттигинин сапатына түздөн-түз таасирин тийгизе турган судьялык кызмат орундарына талапкерлердин жеке физикалык, социалдык-психологиялык аспектилерин аныктоого мүмкүндүк берет, анткени бул судьялардын эффективдүү ишмердүүлүгүнө толук кандуу коргоого, ошондой эле граждандардын укуктарын жана эркиндиктерин ишке ашырууга шарт түзөт.

Аталган "Кыргыз Республикасынын судьяларынын статусу жөнүндө" конституциялык Мыйзамдын талаптарына ылайык судьянын кызмат ордуна дайындоого тоскоолдук кылган оорулардын тизмеси Кыргыз Республикасынын Министрлер Кабинети тарабынан белгилене тургандыгын эске алып, сунушталып жаткан ченемдик укуктук актыны токтом менен бекитүү сунушталууда.

**3. Болжолдуу социалдык, экономикалык, укуктук, укуккоргоочулук, гендердик, экологиялык, коррупциялык кесепеттери**

Бул Кыргыз Республикасынын токтомдун долбоорун кабыл алуу терс, социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4. Коомдук талкуулоонун жыйынтыгынын маалыматы**

«Кыргыз Республикасынын ченемдик укуктук актылары жөнүндө» Кыргыз Республикасынын Мыйзамынын 22-беренесине ылайык, бул долбоор жарандардын жана юридикалык жактардын кызыкчылыктарына тикелей тиешеси жок жана коомдук талкууну талап кылбайт.

5. Мыйзамдарга туура келишинин анализи

Киргизилген долбоор колдонуудагы мыйзамдардын нормаларына, ошондой эле Кыргыз Республикасы катышуучусу болуп саналган, белгиленген тартипте күчүнө кирген эл аралык келишимдерге карама-каршы келбейт.

**6. Каржылоонун зарылчылыгы жөнүндө маалымат**

Бул Кыргыз Республикасынын Министрлер Кабинетинин токтомдун долбоору мамлекеттик органдардын такталган бюджеттердин чектеринде жүзөгө ашырылат, тиешелүү түрдө кошумча каржылык чыгымдарды талап кылбайт.

**7. Регулятивдик анализди талдоо тууралуу маалымат**

Сунушталган долбоор жөнгө салуучу таасирди талдоону талап кылбайт, анткени ал ишкердикти жөнгө салууга багытталган эмес.

**Кыргыз Республикасынын**

**Төрагасы З.К. Базарбеков**